Tu quoque
Tu quoque (latinski: "i ti isto" ili "ti također"), ponekad i argumentum ad hominem tu quoque ili poziv na licemjerje, jest neformalna logička greška koja nastoji da diskredituje stav druge osobe tvrdeći da se osoba ne ponaša u skladu sa stavom koji zastupa. Pokušava prikazati da se kritika ili objektivnost odnose i na osobu koja navodi početni argument. Ova tehnika pokušava isključivo odbaciti argumente druge osobe prebacujući središte pozornosti sa prvobitnog argumenta na kritiku nedosljednosti druge osobe. Posebna je vrsta ad hominem greške, koja je sama u kategoriji logičkih grešaka u kojoj se argument druge osobe bazira isključivo na ličnoj i nevažnoj činjenici (za argument) o drugoj osobi.. Valja pojasniti da, iako je možda istinito da se osoba ponaša licemjerno ili nedosljedno sa stavom, sama ta činjenica ne opovrgava argument.